Desert Oak lakeret SHINNOKI - Fineret MDF vindueskarm

Thu, 26 Mar 2026 14:24:40 +0200

19 mm bundstykke til vindue i MDF pålimet ægte træfiner i farven Desert Oak og overfladebehandlet med slidstærk lak. Prisvenligt og formstabilt alternativ til en massiv træplade. Vindueskarmen skæres efter mål med eventuelle udskæringer i hver ende, så den tilpasses dit vindue nøjagtigt. Vinduesbundstykket består af en MDF plade beklædt på begge sider med en flot, naturlig 0,6 mm træfinér. Fineren har fået en 6-lags mat UV-lak, hvilket gør overfladen meget slidstærk, UV-resistent og mere modstandsdygtig over for småridser og spild af væsker. Overfladen er desuden fløjlsblød og lækker at røre ved, og den dybe børstning fremhæver det naturlige træ smukt. Vindueskarmen har matchende kantbånd på alle synlige kanter, men ikke i udskæringerne eller på bagsiden, som skal monteres mod væggen. De finerede vindueskarme findes i mange flotte træsorter og nuancer, der passer til både den klassiske og den moderne indretning. Farve: Desert Oak Tykkelse: 19 mm Montering: Fastgørelsen af bundstykket kan gøres med silikone, som kan købes i ethvert byggemarked. Det kan tilvælges, at vi skærer en 10 x 10 mm fer (tap) i bagkanten af vinduesbundstykket, som passer ind i notgangen (sporet), hvis du har et sådan på dit vindue. 10 x 10 mm er en standardstørrelse, der passer til langt de fleste vinduer, men har du nogle andre mål, er du velkommen til at kontakte os. Husk at regne feren (tappen) med i bundstykkets samlede bredde. Vi anbefaler, at lave hver udskæring ca. 2 mm større for at være sikker på, at bundstykket passer. Mellemrummet kan efterfølgende fuges. OBS: Udskæringerne har en indvendig radius på 6 mm pga. fræseværktøjet.

Pris: 68,00 DKK